एलिजाबेथ ने बताया कि इन लोगों में शारीरिक और मानसिक स्तरों की जांच गीत गाने से एक घंटे पहले और एक घंटे बाद लिया गया। इससे पता चला कि पार्किंसन के मरीज बिल्कुल बच्चों जैसा व्यवहार करते हैं। जब वे कोई गीत गाते हैं या धुन गुनगुनाते हैं, तो उनको बहुत खुशी मिलती है। एलिजाबेथ ने पाया कि आमतौर पर पार्किंसन के मरीज अपने शरीर के अंगों को हिला नहीं सकते, लेकिन गीत गाते या धुन गुनगुनाते वक्त उनकी उंगलियां और हाथ लय और ताल के साथ हरकत करते दिखाई दिए। बता दें कि पहली बार ऐसी रिसर्च हुई है, जिसमें पार्किंसन के मरीजों में दिल की धड़कन, ब्लड प्रेशर और दिमाग में कॉर्टिसॉल स्तर की जांच की गई। स्टेगमोलर ने बताया कि स्टडी के बाद सभी मरीजों में तनाव और दुख की भावना कम पाई गई।